CELEX: E2010G0006
Language: lt
Date: 1291852800000
Title: 2010 m. gruodžio 9 d. ELPA valstybių nuolatinio komiteto sprendimas Nr. 6/2010/SC, kuriuo išplečiamos EEE finansinio mechanizmo ir Norvegijos finansinio mechanizmo biuro funkcijos

24.3.2011   
            
            
               LT
            
            
               Europos Sąjungos oficialusis leidinys
            
            
               L 78/58
            
         ELPA VALSTYBIŲ NUOLATINIO KOMITETO SPRENDIMAS
   Nr. 6/2010/SC
   2010 m. gruodžio 9 d.
   kuriuo išplečiamos EEE finansinio mechanizmo ir Norvegijos finansinio mechanizmo biuro funkcijos
   ELPA VALSTYBIŲ NUOLATINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Europos ekonominės erdvės susitarimą patikslinančiu protokolu, (toliau – EEE susitarimas),
   atsižvelgdamas į 2004 m. vasario 5 d. ELPA valstybių nuolatinio komiteto sprendimą Nr. 1/2004/SC, įsteigiantį EEE finansinio mechanizmo ir Norvegijos finansinio mechanizmo biurą,
   atsižvelgdamas į Europos Sąjungos ir Islandijos, Lichtenšteino Kunigaikštystės ir Norvegijos Karalystės susitarimą dėl 2009–2014 m. EEE finansinio mechanizmo,
   atsižvelgdamas į 38b protokolą dėl EEE finansinio mechanizmo, įtrauktą į EEE susitarimą minėtu Europos Sąjungos ir Islandijos, Lichtenšteino Kunigaikštystės ir Norvegijos Karalystės susitarimu dėl 2009–2014 m. EEE finansinio mechanizmo,
   atsižvelgdamas į Europos Sąjungos ir Norvegijos Karalystės susitarimą dėl 2009–2014 m. Norvegijos finansinio mechanizmo,
   prisimindamas, kad ELPA valstybių nuolatinio komiteto sprendimo Nr. 1/2004/SC 1 straipsnio 1 dalimi EEE finansinio mechanizmo ir Norvegijos finansinio mechanizmo biurui pavedama administruoti tik 2004–2009 m. finansinius mechanizmus,
   atsižvelgdamas į poreikį, kad sekretoriatas administruotų 2009–2014 m. EEE ir Norvegijos finansinius mechanizmus,
   NUSPRENDĖ:
   1 straipsnis
   1.   EEE finansinio mechanizmo ir Norvegijos finansinio mechanizmo biurui, kuris įsteigtas Nuolatinio komiteto sprendimu Nr. 1/2004/SC, papildomai pavedama atlikti sekretoriato funkcijas valdant 2009–2014 m. EEE finansinį mechanizmą ir 2009–2014 m. Norvegijos finansinį mechanizmą.
   2.   Dėl 2009–2014 m. EEE finansinio mechanizmo biuras teikia ataskaitas EEE finansinio mechanizmo komitetui.
   3.   Dėl 2009–2014 m. Norvegijos finansinio mechanizmo biuras teikia ataskaitas Norvegijos užsienio reikalų ministerijai.
   2 straipsnis
   Šis sprendimas pradeda galioti teisės akto, kuriuo nustatomas 2009–2014 m. EEE finansinis mechanizmas, įsigaliojimo dieną arba tą dieną, kai jį pradedama laikinai taikyti.
   3 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2010 m. gruodžio 9 d.
      
         
            Nuolatinio komiteto vardu
         
         
            Pirmininkas
         
         Stefán Haukur JÓHANNESSON
         
            Generalinis sekretorius
         
         Kåre BRYN